ועדת החינוך, התרבות והספורט, כנסת 18, פרוטוקול מספר 65, 2009-08-31 11:30

זבולון אורלב: אנחנו פותחים את ישיבת ועדת החינוך, התרבות והספורט.

זבולון אורלב: הנושא הראשון על סדר היום הוא צו לימוד חובה (הרחבת לימוד לכיתות י"א-י"ב).

זבולון אורלב: בשלהי הכנסת ה-17 הצלחנו להרחיב את חוק לימוד חובה גם לכיתות י"א-י"ב.

זבולון אורלב: בעיני זה אחד מחוקי החינוך החשובים ביותר.

זבולון אורלב: הציבור הרחב לא יודע שחוק חינוך חובה חל עד סוף כיתה י'.

זבולון אורלב: מסוף כיתה י' מוסדות חינוך רבים אומרים לתלמיד שהוא יכול לעלות כיתה אבל לא בבית ספרם.

זבולון אורלב: ככה הונשרו עשרות אלפי תלמידים.

זבולון אורלב: מצאנו את עצמנו מתמודדים מול אוכלוסייה שאינה עובדת, שאינה לומדת ולצערי מתדרדרת לפעמים לתרבות עבריינית.

זבולון אורלב: חבר הכנסת מלכיאור, שהיה יושב-ראש הוועדה, חברת הכנסת תירוש ואנוכי יזמנו הצעת חוק פרטית להרחיב את חוק לימוד חובה גם לכיתות י"א-י"ב.

זבולון אורלב: החוק עבר בתמיכה כללית של הכנסת.

זבולון אורלב: הוועדה בראשותי לפני חודש או חודש וחצי קבעה את סדרי ביצוע החוק.

זבולון אורלב: החוק הזה יוחל בהדרגה משנת הלימודים הקרובה, כשבשנת תשע"ה נשלים את כל המהלך.

זבולון אורלב: ההחלה ההדרגתית הזאת נובעת מטעמים מקצועיים.

זבולון אורלב: מדובר בילדים, מדובר בתלמידים שצריך להסדיר להם מקומות לימוד, שצריך להכשיר עבורם כוחות הוראה.

זבולון אורלב: בדרך כלל אלה שנשרו אלה לא התלמידים הרגילים שכשפעמון בית הספר צלצל הם ישבו ולמדו.

זבולון אורלב: הוועדה תמכה בהחלה הדרגתית.

זבולון אורלב: אני מברך את שר החינוך שנתן את הסכמתו לעניין.

זבולון אורלב: מערכת החינוך של מדינת ישראל תהיה בין החלוצות בעולם שתחיל את חוק חינוך חובה עד סוף כיתה י"ב.

זבולון אורלב: על פי החוק השר צריך לפרסם צו.

זבולון אורלב: בצו הזה הוא צריך לקבוע מי הם אותם 10% מכלל התלמידים שייכללו במסגרת לימוד חובה, או יותר נכון רשויות מקומיות או אזוריות שייכללו במסגרת הצו.

זבולון אורלב: קיבלנו פנייה מהשר.

זבולון אורלב: הבטחתי לו בשבוע שעבר ש-3 ימים מרגע שנקבל את הפנייה נקיים ישיבה.

זבולון אורלב: אני מקיים את הבטחתי, כי חשוב שנאשר צו לפני פתיחת שנת הלימודים.

זבולון אורלב: לצערי המשרד בקדנציה הקודמת לא הצליח להביא לידי צו כיוון שלא היה ועד חינוך.

זבולון אורלב: שר החינוך הצליח בחודשים הספורים האלה לעשות את המהלך הזה.

זבולון אורלב: הממשלה אישרה ביום ראשון שעבר את ועד החינוך.

זבולון אורלב: השר קיים איתו ביום 26 באוגוסט את חובת ההיוועצות .

זבולון אורלב: הוא גם כתב שהוא התייעץ עם שר התעסוקה, המסחר והתעשייה.

זבולון אורלב: הוא השיג גם את הסכמת שר האוצר.

ענת חיים: מדובר בשינוי קונספטואלי של המערכת.

ענת חיים: כשיש היום ילד בגילאי י"א-י"ב שנשר כל שירותי הרווחה באים וחושבים איך לטפל בו כדי שלא יסתובב ברחובות.

ענת חיים: מרגע החלת הצו על יישוב מסוים נקודת המוצא היא שהילד יהיה צריך לחזור למוסד חינוך שמקיים לימוד חובה.

ענת חיים: זה יכול להיות מרכזים להכשרה מקצועית, זה יכול להיות כל מוסד אחר שמקיים לימוד חובה.

ענת חיים: היינו צריכים ללכת על תמונה מאוד מקיפה של כל האוכלוסייה.

ענת חיים: זה לא עניין של מגזר אחד, זה לא עניין של אזור אחד בארץ.

ענת חיים: זה לא יכול להיות צפון, דרום או מרכז, זה חייב להיות משהו מקיף.

ענת חיים: בהתאם לעקרונות של עבודת הוועדה לקחנו אך ורק ישובים מאשכולות 1-6 שבהם יש יותר מ-10 תלמידים בגילאי י"א- י"ב שאינם משובצים באף מוסד חינוך.

ענת חיים: בדקנו ישובים שיש בהם את אחוזי הנשירה הגבוהים ביותר.

ענת חיים: כך הרכבנו את הרשימה.

ענת חיים: תמיד כשצריך לבחור 10% מהאוכלוסייה יש עיוותים פה ושם, יש הערות.

ענת חיים: שמענו הערות לגבי חלוקה של צפון ודרום.

ענת חיים: אנחנו מצאנו את עצמנו במצב שהיינו צריכים לבחור.

ענת חיים: תמיד הבחירה קשה.

ענת חיים: הרשימה הזאת הועברה להתייעצות עם התמ"ת.

ענת חיים: היא הועברה לרשויות המקומיות דרך הנציגים שלהם בוועד החינוך.

ענת חיים: אנחנו מתנצלים על לחץ הזמנים שבו ביקשנו תשובה מכולם.

אלכס מילר: אני מברך את משרד החינוך, את שר החינוך שבלוח זמנים קצר ביותר הצליחו ליישם - לפחות באחוזים הקטנים האלה - את תכנית ההרחבה של חובת הלימודים בי"א-י"ב.

אלכס מילר: רציתי לשאול אם לקחתם בחשבון את הנושא של הנשירה בקרב העולים.

אלכס מילר: אנחנו רואים את הנתונים.

אלכס מילר: האם לקחתם את הנתונים האלה בחשבון בקביעת הערים?

אלכס מילר: חשוב לדעת עד כמה יש שיתוף פעולה עם הרשויות המקומיות באותן ערים מבחינת יישום החוק.

אלכס מילר: אני אשמח לשמוע את הנציגים של הרשויות המקומיות.

אלכס מילר: אותן ערים שמופיעות ברשימה הן לא גדולות במיוחד.

אלכס מילר: הייתי מצפה לראות ערים כמו אשדוד, אשקלון, באר-שבע, ראשון לציון בתוך הרשימה הזאת.

מסעוד גנאים: האם הקריטריון היחיד הוא אחוז הנשירה או שגם המצב הסוציו-אקונומי?

זבולון אורלב: מדובר באשכולות 1 עד 6.

מסעוד גנאים: אני לא מתפלא כשאני רואה כאן הרבה מהיישובים הערביים.

מסעוד גנאים: שם יש אחוז נשירה גבוה ומצב סוציו-אקונומי קשה.

מיכאל בן-ארי: אני מברך על העניין הזה.

מיכאל בן-ארי: התופעה הזאת של הנשירה בגילאים האלה נובעת משתי סיבות עיקריות.

מיכאל בן-ארי: יכול להיות שיש סיבות נוספות.

מיכאל בן-ארי: השאלה אם מישהו מטפל בחור ולא רק בעכבר שבורח אל החור.

מיכאל בן-ארי: מדברים על בעיה סוציו-אקונומית.

מיכאל בן-ארי: אנחנו מוצאים הרבה תלמידים שלנו שנושרים כתוצאה מרצון שלהם לשפר את מצבם הכלכלי.

מיכאל בן-ארי: תלמידים רבים לא מגיעים לבית ספר לא כי הם לא רצו להגיע לבית הספר, אלא כי הם התחילו לעבוד משמרת של 3 שעות בשבוע שהפכה להיות משמרת יומית.

מיכאל בן-ארי: הם הפכו להיות מנהלי משמרת בכל מיני מקומות.

מיכאל בן-ארי: בסופו של דבר הבאנו למצב שתלמידים לא מגיעים לבית הספר.

מיכאל בן-ארי: הם רוצים להגיע לבית הספר, אבל הם נרדמו אחרי משמרת לילה.

מיכאל בן-ארי: בעיה שנייה לא פחות חריפה היא מערכת החינוך שלא נותנת מענה בשנים האחרונות.

מיכאל בן-ארי: ישנה מגמה של סגירת בתי ספר מקצועיים.

מיכאל בן-ארי: היום בתי ספר שלא מביאים את התלמידים לבגרות הופכים להיות בתי ספר לא לעניין.

מיכאל בן-ארי: ישנה מגמה של מנהלי בית הספר לשמור במקום את אלה שיגיעו לבגרות.

מיכאל בן-ארי: אלה שלא מגיעים לבגרות לא נשארים בבית הספר.

מיכאל בן-ארי: באיזה שהוא מקום אפשר לחוקק חוקים בלי סוף, זה מאוד נחמד ויפה, אבל אני לא רואה איך זה הולך להיות מיושם אם לא מטפלים במצוקה הכלכלית שמביאה תלמידים מאוכלוסיות חלשות – אוכלוסייה ערבית, עולים וכן הלאה – לעבוד בעבודות שונות.

מיכאל בן-ארי: יש תלמידים שלא יכולים להגיע לבגרות.

מיכאל בן-ארי: בעבר היו להם הרבה מסלולים.

מיכאל בן-ארי: היום כמעט ואין מסלולים כאלה.

מיכאל בן-ארי: אפשר ליצור חקיקה, להעסיק הרבה קב"סים וקב"סיות, לקיים שיחות עם ההורים, אבל לפתרון לא נגיע.

כרמל שאמה-הכהן: האם החלוקה הייתה צריכה להיות לפי ישובים?

כרמל שאמה-הכהן: האם אפשר היה לרדת לרזולוציה טיפה יותר נמוכה של בתי ספר?

כרמל שאמה-הכהן: אני לא יודע אם בית הספר של נוה סביון מתאים להגדרה ולמטרה של הצו הזה.

כרמל שאמה-הכהן: אני לא יודע אם השכונות היותר יוקרתיות ברחובות זקוקות לצו הזה.

כרמל שאמה-הכהן: אני יכול להגיד שברמת גן השכונות החלשות כמו רמת עמידר, רמת שיקמה היו נהנות מכך.

כרמל שאמה-הכהן: אלו פעולות פשוטות שלא מצריכות איזה שהוא מחקר גדול או זמן.

כרמל שאמה-הכהן: אפשר להגיע לחתך של 10% דרך שיוך עירוני.

זבולון אורלב: אני רוצה לחזק את דבריך.

זבולון אורלב: החוק אומר שזה יוחל בהדרגה ביישובים, בשכונות, במוסדות חינוך ואפילו בשכבת גיל.

זבולון אורלב: למשרד החינוך והתרבות יש את כל הגמישות.

זבולון אורלב: כל המהלך הזה נעשה די בחופזה.

זבולון אורלב: אנחנו אישרנו את החוק הזה סופית בחוק ההסדרים רק לפני חודשיים.

זבולון אורלב: אני לא רואה כאן את יהודה ושומרון.

זבולון אורלב: אני יודע שיש שם ישובים עם אחוזי נשירה, שיש שם ישובים ששייכים לאשכולות 1-6.

ענת חיים: אחוזי הנשירה שלהם נמוכים יותר.

זבולון אורלב: זה נבדק?

ענת חיים: כן.

ענת חיים: עבדנו על נתונים כלל ארציים.

זבולון אורלב: קליטת עלייה נלקחה בחשבון?

ענת חיים: קליטת עלייה נכנסה בתוך אחוזי הנשירה הכלליים.

ענת חיים: המשרד מפעיל עוד תכניות לקליטת עלייה.

ענת חיים: אנחנו מתייחסים לנשירה ספציפית של עולים.

ענת חיים: יש לנו תוכניות מיוחדות לצורך כך.

ענת חיים: במקרה הזה הסתכלנו על אחוזי נשירה כלליים.

אלכס מילר: 42% מכלל הנושרים הם עולים.

אלכס מילר: אחוז העולים מכלל הנושרים הוא גבוה במיוחד.

אלכס מילר: אני לא צריך שתגידי עכשיו שיש לך איזו שהיא תכנית מגירה שבאה ונותנת מענה לנשירה בקרב העולים.

אלכס מילר: חשוב לי שתתייחסי לנושא של הנשירה באופן כללי.

אלכס מילר: כל המחקרים מצביעים על כך שהנשירה הכי גדולה היא בקרב העולים.

אלכס מילר: שם הבעיה.

ענת חיים: נשירת העולים מקבלת ביטוי בנשירה הכללית.

אלכס מילר: הסיבות שונות לחלוטין.

אלכס מילר: גם הטיפול שונה.

ענת חיים: הטיפול שונה.

ענת חיים: יש לנו תכניות מיוחדות שנכנסות בתוך התכנית הכללית.

ענת חיים: בתוך מרכז חינוך יש התייחסות מיוחדת לעולים.

ענת חיים: כשאני בודקת את אחוזי הנשירה אני מסתכלת על אחוזי הנשירה הכלליים.

ענת חיים: מה שכן בדקנו זה את שיעורי הקליטה בישוב.

ענת חיים: אנחנו הבנו שאלו הערים שצריך כרגע לתת להם את הסיוע הגדול ביותר בגלל מצב סוציו-אקונומי ובגלל שיעורי נשירה.

ענת חיים: הסתכלנו על עוד פרמטרים כשבחנו.

ענת חיים: כשאני צריכה לבחור 10% מהיישובים יש שיקולים שאני לא יכולה לקחת אותם בחשבון.

ענת חיים: זה היה ניסיון מאוד לא פשוט.

ענת חיים: עברנו הרבה מאוד שלבים בדרך אליו, הרבה מאוד רשימות.

ענת חיים: לגבי התקציבים.

ענת חיים: התקציבים מועברים לרשויות החינוך המקומיות לתכניות מסוימות.

ענת חיים: בין היתר הם מועברים למרכזים בצמוד לבתי ספר ולהרחבת מספר התלמידים במרכזי נוער ומרכזי חינוך.

ענת חיים: אלה שימושים שמשרתים את התלמידים האלה.

ענת חיים: הכספים האלה לא יכולים לזלוג לטובת בתי ספר עשירים.

ענת חיים: מדובר בתקציב של כ-15 מיליון שקל.

מיכאל בן-ארי: לאן מופנה הכסף הזה?

רונית תירוש: ניקח את שכונת התקווה לדוגמה.

ענת חיים: אנחנו הסתכלנו על המערכת היישובית.

ענת חיים: אני צריכה לבחור 10% עם תקציב של 15 מיליון.

ענת חיים: כך או כך זה מגיע לתלמידי השכונות שזקוקים לזה, לבתי הספר שזקוקים לזה.

כרמל שאמה-הכהן: האם כשהסתכלת על רחובות לקחת רק את השכונות החלשות?

זבולון אורלב: היא לקחה את הנשירה ברחובות.

זבולון אורלב: הנשירה בתוך רחובות מתרכזת בשכונות מסוימות.

רונית תירוש: הרעיון של החוק שיזמתי יחד עם חבר הכנסת מלכיאור ויחד עם חבר הכנסת אורלב היה שכל בית ספר שיש לו בעיית נשירה יקבל את המשאבים הדרושים על מנת למנוע את אותה נשירה.

רונית תירוש: בעיר גדולה וחזקה כמו תל-אביב כשיש שכונה שבה יש נשירה מאוד גדולה הנשירה נבלעת בממוצע העירוני.

רונית תירוש: יוצא מכך שלא נתת לעיר מאומה.

זבולון אורלב: היה גם את הקריטריון של אשכול 1-6.

זבולון אורלב: כנראה שתל-אביב לא נמצאת באשכול 1-6.

זבולון אורלב: לעיריית תל-אביב יש תקציבים משלה.

רונית תירוש: לקחתי משהו קיצוני.

רונית תירוש: אפשר לקחת כל עיר אחרת שעדיין לא ניתן בה מענה.

רונית תירוש: לא הייתם צריכים ללכת על ממוצעים עירוניים, אלא על כל בית ספר ובית ספר.

זבולון אורלב: להיערך לביצוע חוק זה לא עניין של לחיצה על כפתור.

זבולון אורלב: כדי להיערך צריך חודשים ארוכים.

זבולון אורלב: משרד החינוך נערך בשנה שעברה.

זבולון אורלב: הוא חשב שהחוק יופעל בשנה שעברה.

זבולון אורלב: אנחנו מאשרים כרגע היערכות של שנה שלמה.

זבולון אורלב: כל ההערות שלנו יכולות להיות הערות לקראת היערכות העתידית.

זבולון אורלב: גם אם נרצה להוסיף זה לא יעזור שום דבר כי העיר לא ערוכה לביצוע החוק הזה.

זבולון אורלב: אנחנו יכולים לאשר או לא לאשר.

זבולון אורלב: אני אציע לאשר כפוף להערות שהמשרד ישמע וייקח בחשבון.

זבולון אורלב: בפעם הבאה לא נקיים את הדיון ב-31 באוגוסט אלא ב-31 במאי, שאז עוד אפשר להשפיע על הכיוונים.

ד"ר משה דקלו: במיון הזה נכללה רחובות.

ד"ר משה דקלו: ברור לנו לגמרי שמדובר בשכונת קריית משה.

ד"ר משה דקלו: שם מצטברים נושרים רבים.

ד"ר משה דקלו: כשהתחלנו למיין את רשימת היישובים הלכנו לפי מודל יישובי כפי שעשינו בשנה שעברה.

ד"ר משה דקלו: את זה לא שינינו.

ד"ר משה דקלו: הלכנו ליישובים שיש בהם מעל 10 ילדים בלתי משובצים.

ד"ר משה דקלו: חשבנו על היישום.

ד"ר משה דקלו: אחד או שניים שפזורים פה ושם קשה מאוד לאגד ולהחזיר לבית הספר.

ד"ר משה דקלו: הלכנו ליישובים מעורבים.

ד"ר משה דקלו: כך נכללו רמלה, לוד, עכו ומועצה אזורית גלבוע, ששם מצאנו נושרים מחוץ למערכת.

ד"ר משה דקלו: במהלך כל השנה בנינו עבודה יחד עם משרד התמ"ת, יחד עם השלטון המקומי.

זבולון אורלב: אתה יכול לומר את ליבת התוכנית?

ד"ר משה דקלו: לקחנו את הערתה של חברת הכנסת רונית תירוש וצירפנו לליבת התכנית את כיתות מב"ר.

ד"ר משה דקלו: גם זה כלי לפתרון.

ד"ר משה דקלו: זה בתוך ליבת התכנית.

ד"ר משה דקלו: הלכנו לבתי הספר שנקראים מרכזי חינוך ומרכזי נוער.

ד"ר משה דקלו: אנחנו יודעים לומר שכולם מחכים שזה יאושר ויצא לדרך.

זבולון אורלב: מי הולך להביא את התלמידים האלה, הרי התלמידים האלה בחוץ?

ד"ר משה דקלו: אנחנו נפעל יחד עם הקב"סים שלנו.

ד"ר משה דקלו: אנחנו ננחה אותם להביא את הילדים מהרחובות אל בתי הספר.

ד"ר משה דקלו: אותם 59 בתי ספר, 12 מרכזי נוער ו-7 מרכזי חינוך מוכנים לקלוט את הילדים האלה.

זבולון אורלב: בכמה ילדים מדובר?

ד"ר משה דקלו: ברשימה הזאת מדובר ב-1014 ילדים שיחזרו חזרה למערכת החינוך.

ד"ר משה דקלו: אשדוד היא העיר הבאה בתור.

ד"ר משה דקלו: היא נחתכה בגלל גודלה.

ד"ר משה דקלו: בעיר אשדוד לומדים 7477 ילדים.

ד"ר משה דקלו: יש בה מחוץ לבתי הספר 88 ילדים.

ד"ר משה דקלו: אם היינו מוסיפים אותם היינו חוצים את קו ה-10%.

ד"ר משה דקלו: זה לא הצליח להיכנס.

ד"ר משה דקלו: בעיר הזאת יש למעלה מ-900 ילדים בטיפול קב"ס.

זבולון אורלב: האם יש תוספת קב"סים לטפל באותם נערים?

ד"ר משה קבלו: לא בשלב הראשון של יישום התכנית.

ד"ר משה קבלו: במהלך השנה נפעל ביחד עם אגף התקציבים שלנו וננחה אותם.

ד"ר משה קבלו: היה לנו דיון מאוד מסובך לגבי השאלה מתי מתרחשת הנשירה.

ד"ר משה קבלו: הנשירה מתרחשת בין חטיבת הביניים לחטיבה העליונה.

ד"ר משה קבלו: שם השבר מתרחש.

ד"ר משה קבלו: החוק אמר לנו ללכת על החטיבה העליונה בלבד.

ד"ר משה קבלו: הלכנו וראינו מה אנחנו יכולים לעשות עם כיתות ט'.

ד"ר משה קבלו: יצא שכמה יישובים מובילים, כשכל היתר נכללים בתוך הרשימה.

ד"ר משה קבלו: אנחנו נקים מרכז אחד להכשרה מקצועית טכנולוגית.

ד"ר משה קבלו: המודל שהצגתי אותו כבר לפני כמעט שנה זה המודל של עמל נהריה, שזאת חטיבה בתוך בית ספר מקיף גדול.

ד"ר משה קבלו: היל"ה קיבלה היתר לקלוט עוד כ-400 תלמידים.

ד"ר משה קבלו: המערך הפדגוגי מאוד רחב.

ד"ר משה קבלו: יחד עם המנהל הכללי אנחנו נכנסים לתיקון מערכת המחשוב של המשרד שלנו.

ד"ר משה קבלו: אנחנו מאפיינים כרגע בעבודה מאומצת את הדיווחים לבתי הספר על היעדרויות, על נשירה של תלמידים, על מקרי אלימות.

ד"ר משה קבלו: אלה הם פרמטרים שמאפיינים פוטנציאל לנשירה.

ד"ר משה קבלו: יש את השאלה מה קורה לו מבחינת המוטיבציה אם הוא נכשל בכמה בחינות בסמסטר.

ד"ר משה קבלו: יכול להיות שהוא מאבד מוטיבציה ורצון ללמוד.

זבולון אורלב: ד"ר דקלו, אני מוטרד מהנתון שנתת.

זבולון אורלב: אם מתוך 10% מתלמידי ישראל באשכולות 1 עד 6 וביישובים שהם עתירי נשירה יש רק 1014 תלמידים נושרים, פירושו של דבר שככל שאתה עולה מ-10% יש פחות ופחות נושרים.

זבולון אורלב: לפי הנתון הזה אני מניח שיש 8000 נושרים.

זבולון אורלב: זה נראה לי - בלשון המעטה - נתון מופרך.

זבולון אורלב: זה בערך 4000 בשנתון.

ד"ר משה דקלו: אי אפשר לעשות את החשבון הזה.

זבולון אורלב: זה נראה לי נתון מופרך.

זבולון אורלב: משהו כאן לא בסדר.

זבולון אורלב: אני מרגיש שאם נלך לפי הנתונים האלה אנחנו מחמיצים את העיקר שאליו התכוון המחוקק.

רונית תירוש: מה ההגדרה של נושר?

ד"ר משה דקלו: בלתי משובץ במערכת רשומה.

זבולון אורלב: מי שהמדינה לא משלמת עליו באחת ממסגרות החינוך.

רונית תירוש: מה אם הוא נמצא בנסגרות של היל"ה?

ד"ר משה קבלו: הוא רשום.

פיני קבלו: אנחנו מברכים על החוק ועל כך שהולכים ליישם אותו.

פיני קבלו: תמיד מטילים על ראשי הרשויות את כל האחריות על הנושא של החינוך.

פיני קבלו: אני מניח שבדיון הבא ידברו על השאלה כיצד משרד החינוך פועל אל מול ראשי הרשויות.

פיני קבלו: נאמר פה שבאו איתנו בדברים לגבי קביעת הרשימה.

פיני קבלו: לא באו איתנו בדברים, לא שאלו אותנו.

זבולון אורלב: דיווחו כאן שהתייעצו עם ועד החינוך.

זבולון אורלב: יש לכם נציגים בוועד החינוך?

23637: לא התייעצו איתנו לגבי רשימת היישובים.

23637: אישרנו את הצו, אבל ביקשנו שתהיה היוועצות לגבי רשימת היישובים.

זבולון אורלב: אין כזה דבר.

זבולון אורלב: הצו זה רשימת היישובים.

פיני קבלו: את הרשימה ראינו לפני יומיים כאשר מזכירת הוועדה שלחה את זה אלינו.

פיני קבלו: יש לנו ועדת חינוך.

פיני קבלו: לא ביקשו לשתף, לא הגישו רשימות, לא הציעו.

פיני קבלו: יכול להיות שראשי הרשויות יכלו להציע כיוון אחר.

זבולון אורלב: מה אתם מייעצים לוועדת החינוך של הכנסת?

זבולון אורלב: לא לאשר?

פיני קבלו: אנחנו מבקשים להיוועץ איתנו כדי שנקבע את הרשימה.

פיני קבלו: קיבלנו תגובות על כך שזה לא הכי נקי, שזה לא נעשה באופן פדגוגי, שיש לזה ריח פוליטי.

רונית תירוש: מתוך 15 ישובים יהודים 11 הם של הליכוד.

זבולון אורלב: מה זה ריח פוליטי?

פיני קבלו: זה נקבע לפי ראשי רשויות שמשתייכים למפלגה שהשר שייך אליה.

ענת חיים: כל היישובים נבחרו לפי נתוני הנשירה שהגיעו מהמיכון של משרד החינוך.

ענת חיים: המיכון של משרד החינוך לא משנה את נתוני הנשירה.

זבולון אורלב: אני אייעץ לחברי הוועדה לאשר, אבל צריכה להיות שקיפות.

זבולון אורלב: אנחנו מבקשים לקבל את נתוני הנשירה בכל עיר ועיר, כולל גם את העשירונים הבאים.

אלכס מילר: אני אשמח אם נקבל ממשרד החינוך את ההנחיות של הדיווח בנושא הנשירה.

אלכס מילר: אנחנו צריכים לדעת מה המחויבות של המנהל, של המורה לדווח על אותו תלמיד שחסר, על אותו תלמיד שלא מגיע לבית הספר.

זבולון אורלב: נקיים על כך דיון מקיף ונוקב.

זבולון אורלב: קיבלתי כרגע את הנתונים של משרד החינוך כפי שמסר לי ד"ר דקלו.

זבולון אורלב: המחשב של משרד החינוך והתרבות הוציא את אחוז הנושרים המשובצים באור יהודה, בבית שאן, באור עקיבא, בנשר, באילת, בדימונה, במגדל העמק, בבת ים, בנהריה, ברחובות, באופקים.

זבולון אורלב: מדובר ב-1.34 עד 1.28 אחוזים.

זבולון אורלב: כל היתר הם מתחת לזה.

זבולון אורלב: אשדוד היא הבאה בתור עם 1.18 אחוזים.

זבולון אורלב: לא ראיתי את הסימונים של המפלגות.

ורד וידמן: חייבים להתחיל בברכות.

ורד וידמן: זו התחלה של מהלך היסטורי.

ורד וידמן: ברכות רבות מגיעות לוועדה.

ורד וידמן: אני חייבת להביע צער על כך שהיום היינו אמורים להיות מצויים ביישום של 40% מהחוק אבל אנחנו נמצאים ביישום של 10% בגלל התיקון בחוק ההסדרים.

זבולון אורלב: זה לא בגלל התיקון בחוק ההסדרים.

זבולון אורלב: יש לך טעות גדולה.

זבולון אורלב: לפני שאת מטיחה אשמות שווא אני מציע שתבדקי.

זבולון אורלב: יש לך מושג איך מטפלים בילדים?

זבולון אורלב: אפשר בכלל ליישם 40%?

זבולון אורלב: זה אפשרי?

זבולון אורלב: אני קובע שזה בלתי אפשרי.

זבולון אורלב: צדק מנכ"ל משרד החינוך שאמר שאם כל מיני גופים שיודעים להפריך סיסמאות יודעים איך לבצע - שיבצעו.

זבולון אורלב: מערכת החינוך לא יודעת איך מבצעים 40% של תלמידים נושרים בשנה אחת.

זבולון אורלב: זה בלתי אפשרי.

ורד וידמן: מה מספר התלמידים ביישובים שכלולים בצו?

ד"ר משה דקלו: 30,252.

ורד וידמן: האם זה מהווה 10% מכלל התלמידים בישראל?

ענת חיים: מכלל הילדים בכיתות י',י"א וי"ב.

מסעוד גנאים: אני רוצה לברך על החוק.

מסעוד גנאים: אני לא מתפלא שהרבה ישובים ערביים נמצאים ברשימה.

מסעוד גנאים: זה משום שאחוז הנשירה הוא גבוה.

מסעוד גנאים: אני יודע שמנהלי בתי ספר מנשירים כיוון שהם רוצים לשמור על רמה גבוהה של בית הספר.

מסעוד גנאים: מה המענה שנותן החוק הזה כדי שילדים כאלה יישארו במסגרת בית הספר הממלכתי?

מסעוד גנאים: מה יקרה לילד בכיתה י' שלא יכול לעבור לכיתה י"א בגלל הציונים שלו?

מסעוד גנאים: האם הוא יישאר לעד בכיתה י'?

מסעוד גנאים: מה נותן המשרד כדי להתמודד עם בעיה כזאת?

מסעוד גנאים: הרבה תלמידים שלא מצליחים לעלות מכיתה י' לי"א מועברים לבית ספר טכנולוגי או לשוק העבודה.

ד"ר משה דקלו: בית ספר טכנולוגי יכול לעשות בגרות מלאה.

ד"ר משה דקלו: אין מצב שבית ספר טכנולוגי לא מאפשר בגרות.

ד"ר משה דקלו: שיטת הבגרות היום מאפשרת לכולם לצבור יחידות לימוד לבגרות.

ד"ר משה דקלו: מה שמצער זה שלא מגישים אותם אפילו ליחידת לימוד אחת.

ד"ר משה דקלו: יש פה מספר עצום של ילדים שלא מגישים אותם בכלל.

ד"ר משה דקלו: זה דבר שנטפל בו.

ד"ר משה דקלו: לא פשוט לטפל בהחלטות של מנהל בית ספר שמתרחשות ואנחנו יודעים עליהן רק בדיעבד.

ד"ר משה דקלו: זה דיון מסובך.

זבולון אורלב: בואו לא נעשה דיון חטוף בכל סוגיית ההנשרה וההנשרה הסמויה.

זבולון אורלב: נקיים על זה דיון יסודי.

רונית תירוש: בדיונים הקודמים הצעתי להרחיב את הפתרונות הקיימים על-מנת להחזיר ילדים.

רונית תירוש: בתי הספר הרגילים לא היו מסוגלים לתת את המענה.

רונית תירוש: לא בכדי הזכרת מרכזי נוער, כיתות מב"ר.

רונית תירוש: האם לבתי ספר שהם קצת שונים אתם ממשיכים לתת אישורים?

רונית תירוש: הם שונים בכך שהם פותחים את שעריהם גם בנובמבר לקליטת תלמידים.

רונית תירוש: המשרד מתקשה לתת תקנים בנובמבר כי הוא חילק אותם לקראת ספטמבר.

רונית תירוש: האם אתם יותר פתוחים לאפשר קליטה במהלך נובמבר, דצמבר וינואר?

רונית תירוש: אם לא, אנחנו מפספסים פה ערוץ יוצא מן הכלל.

ד"ר משה דקלו: אנחנו עובדים עכשיו על יישום כזה בנשר.

שלום בן-משה: יש לנו עם משרד החינוך שיתוף פעולה טוב מאוד.

שלום בן-משה: הוא נולד בין היתר במסגרת הצורך למצוא פתרון כמו בצו הזה.

שלום בן-משה: ההבנה שהגענו אליה עם משרד החינוך היא, שתלמידים יוכלו לקבל בדין אפשרות לעבור ללמוד בבית ספר טכנולוגי כמו בית ספר שהוא באחריותנו והוא נורמטיבי לכל דבר ולא מוגדר כנשירה.

שלום בן-משה: התלמידים שלומדים בבתי הספר שלנו לומדים לימודי חול, לימודי ליבה ורוכשים מקצוע.

שלום בן-משה: אמר חבר הכנסת בן ארי שיש תלמידים טובים מאוד שרוצים ללמוד מקצוע.

שלום בן-משה: משרד החינוך קיבל החלטה שכשיש אפשרות לרשום תלמיד לבית ספר כמו שלנו, תינתן לו ההזדמנות להירשם.

שלום בן-משה: היתרון הגדול הוא שלומדים מקצוע.

שלום בן-משה: יש מגמות מקצוע, יש תעודת מקצוע.

שלום בן-משה: עושים את זה בצורה טובה מאוד.

מיכאל בן-ארי: בלי מחויבות שלהם ושלכם לאחוזי בגרות.

שלום בן-משה: אנחנו מאפשרים לכל תלמיד לעשות בגרות מלאה או בגרות חלקית.

שלום בן-משה: בצד זה נותנים תעודת מקצוע מוכרת על ידי המדינה, שמאפשרת לו להתגייס לצבא, או אם הוא בסקטור הערבי לצאת לעבודה.

מיכאל בן-ארי: אתם לא עומדים בסד הזה של משרד החינוך שמודד את בתי הספר ואת קיומם על פי אחוזי הבגרות?

שלום בן-משה: לא.

שלום בן-משה: הורה שרוצה להעביר את הילד שלו לבית ספר שלנו מחויב לחתום שהבן שלו מוגדר כמונשר.

שלום בן-משה: זה לא חוקי, צריך לבטל את זה.

זבולון אורלב: אם תכתוב לי את הדבר הזה עם תיעוד אני מבטיח לטפל בזה.

יהודה סקר: אני יודע מראש עיריית מעלה אדומים על כך שעשרות ילדים מנווה יעקב ופסגת זאב לומדים במעלה אדומים.

יהודה סקר: האם הבדיקה שלכם נעשית על פי בית הספר או לפי כתובת ההורים?

יהודה סקר: איפה מצבה של ירושלים בכל המערך הזה?

זבולון אורלב: במעלה אדומים יש 0.81% הנשרה.

זבולון אורלב: מדובר ב- 11 תלמידים.

זבולון אורלב: ירושלים לא מופיעה ברשימה.

ד"ר משה דקלו: בשנה הראשונה לא לקחנו בחשבון את ירושלים, משום שהעיר מאוד גדולה מבחינת כמות התלמידים.

ד"ר משה דקלו: זה היה לוקח לנו את כל הפוטנציאל.

זבולון אורלב: הנושא כבד, הנושא רציני, הנושא בנפשה של מערכת החינוך.

זבולון אורלב: אנחנו במהלך ראשית מושב החורף נקיים דיון בכל הסוגיה כדי לומר את עמדתה של הוועדה לגבי המשך ביצוע החוק.

זבולון אורלב: אני בטוח שאנשי המקצוע במשרד החינוך יקשיבו.

זבולון אורלב: גם השר וגם המנכ"ל.

זבולון אורלב: ממצב של חוסר עשייה בקדנציה הקודמת הגענו למצב שמונה ועד חינוך ויש לנו צו יום לפני פתיחת שנת הלימודים.

זבולון אורלב: על כך צריך לברך.

זבולון אורלב: לאור הנתונים שקיבלנו שמדובר באשכולות מ1 עד 6, ולאור זה שהוצגו בפני הוועדה הנתונים של אותן ערים שנבחרו על פי אחוזי נשירה הגבוהים ביותר שיש במדינת ישראל, אני מציע לאשר את הצו.

זבולון אורלב: אום-אל-פחם, אופקים, אור יהודה, אור עקיבא, אילת, אקסל, בית שאן ובית ג'אן רשומים פעמיים.

זבולון אורלב: אנחנו לא מאשרים לערים האלו פעמיים, אנחנו מאשרים רק פעם אחת.

זבולון אורלב: מי בעד אישור הצו, ירים את ידו?

זבולון אורלב: ה צ ב ע ה בעד – פה אחד אושר הוועדה אישרה פה אחד את הצו.